Diari Oficial de la Generalitat Valenciana


Sumari del DOGV 7946, del 29-12-2016 (2016/10831)

RESOLUCIÓ de 16 de desembre de 2016, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs, durant el curs acadèmic 2014-2015, estudis d'educació universitària en les universitats públiques i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7946

Data del DOGV
:   29-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10274


Data del document
:   16-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 16 de desembre de 2016, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs, durant el curs acadèmic 2014-2015, estudis d'educació universitària en les universitats públiques i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV). [2016/10654]  
  
L'Ordre 23/2016, de 10 de juny, de la Conselleria d'Educació, Investigació, Cultura i Esport, estableix les bases reguladores per a la concessió de les beques per a la promoció de l'excel·lència acadèmica destinades als qui hagen conclòs estudis d'educació universitària en les universitats públiques i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).  
Per mitjà de la Resolució de 28 de juny de 2016 es convoquen les beques per a la promoció de l'excel·lència acadèmica destinades als qui hagen conclòs, durant el curs 2014-2015, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana. La comissió de valoració prevista en el resolc deu ha valorat les propostes presentades per les universitats i per l'ISEACV, i ha emés un informe en què es concreta el resultat de la valoració efectuada.  
  
Quant a la forma de pagar l'import de la matrícula de l'alumnat que resulte excel·lent en aquesta resolució, caldrà ajustar-se al que disposa el resolc dotze, punts 4 i 5, de la Resolució de 28 de juny de 2016:  
  
- L'alumnat que haja optat per la realització d'un màster o un curs de formació en una universitat pública o privada de la Comunitat Valenciana, o en centres de l'ISEACV, l'import de la matrícula serà compensat a la universitat o a l'ISEACV una vegada aquestes hagen certificat la formalització de la matrícula per part dels beneficiaries, en el curs acadèmic corresponent.  
A l'alumnat que haja satisfet l'import del màster o del curs de formació, la quantia li serà reintegrada a través de la seua universitat.  
  
- A l'alumnat que realitze el curs de formació o el màster en una institució, nacional o internacional, excepte les previstes en l'apartat anterior, l'import de la matrícula se li pagarà directament.  
  
La Subdirecció General d'Universitat, Investigació i Ciència, com a òrgan instructor del procediment, i en vista de l'informe de l'òrgan col·legiat, eleva la proposta de resolució de concessió a la directora general d'Universitat, Investigació i Ciència perquè la signe, per la qual cosa, per delegació del conseller d'Educació, Investigació, Cultura i Esport, establida en l'article 10 de l'Ordre 23/2016 i en el resolc onze de la Resolució de 28 de juny, esmentades més amunt, resolc:  
  
  
Primer  
Concedir a l'alumnat beneficiari assenyalat en l'annex I:  
a) L'exempció de la taxa o, si és el cas, de l'import de matrícula, de conformitat amb el que estableix el resolc dotze, punts 2, 3 i 4, per tractar-se d'alumnat que ha optat per la realització d'un màster o d'un curs de formació en una universitat pública o privada de la Comunitat Valenciana, o en centres de l'ISEACV, en el curs 2015-2016 o en el curs 2016-2017.  
b) Un certificat acreditatiu de la seua excel·lència acadèmica, d'acord amb el que estableix l'article 3 de l'Ordre 23/2016, de 10 de juny.  
  
Segon  
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets per l'alumnat beneficiari de la beca perquè siguen compensades, i pagar a les universitats privades de la Comunitat Valenciana l'import de les beques, en concepte de despeses de matrícula, de l'alumnat beneficiari de les ajudes, de conformitat amb allò que disposa l'article 11.4 de l'Ordre 23/2016, de 10 de juny, pels següents imports totals, desglossats per universitat:  
  
Universitat de València - Estudi General 62.675,14 -  
Universitat Politècnica de València 28.786,65 -  
Universitat d'Alacant 25.074,26 -  
Universitat Jaume I de Castelló 21.072,64 -  
Universitat Miguel Hernández, d'Elx 41.777,45 -  
ISEACV 1.855,80 -  
Universitat CEU - Cardenal Herrera 9.000,00 -  
Universitat Catòlica de València Sant Vicent Màrtir 6.000,00 -  
TOTAL 196.241,94 -  
  
En el cas que l'alumnat beneficiari de la beca haja satisfet l'import del màster o del curs de formació, les universitats de la Comunitat Valenciana els transferiran la quantia determinada en l'annex I d'aquesta resolució.  
  
Tercer  
Concedir a l'alumnat beneficiari assenyalat en l'annex II:  
a) Una beca per al pagament de l'import de matrícula del curs de formació o del màster en una institució, nacional o internacional, en el curs 2015-2016 o en el curs 2016-2017, de conformitat amb el que estableix el resolc dotze, punt 5, de la resolució de convocatòria, i per l'import establit per a cada estudiant en l'annex II, l'import del qual ascendeix a 210.456,40 euros.  
b) Un certificat acreditatiu de la seua excel·lència acadèmica, d'acord amb el que estableix l'article 3 de l'Ordre 23/2016, de 10 de juny.  
  
Quart  
Denegar la beca als sol·licitants assenyalats en l'annex III d'aquesta resolució, per haver-hi renunciat o per no complir algun o alguns dels requisits establits en la convocatòria, d'acord amb l'article 6.4 de l'Ordre 23/2016, de 10 de juny.  
  
Cinqué  
Concedir a l'alumnat assenyalat en l'annex III un certificat acreditatiu de la seua excel·lència acadèmica, d'acord amb el que estableix l'article 3 de l'Ordre 23/2016, de 10 de juny.  
  
Sisé  
Denegar les sol·licituds de l'alumnat assenyalat en l'annex IV per no complir els requisits establits en la resolució de convocatòria.  
  
  
Seté  
Aquestes ajudes s'adjudiquen amb càrrec a l'aplicació pressupostària 65.25.63.603.57.3, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per al 2016, dotada amb un import global de 96.571.838 euros. D'aquest import, se'n destina un màxim d'1.000.000 d'euros per a finançar els costos estimats de la convocatòria de beques per a la promoció de l'excel·lència acadèmica.  
L'import de les beques concedides per aquesta resolució puja a 406.698,34 euros.  
  
Huité  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacionals, de la Unió Europea o d'organismes internacionals.  
  
Nové  
Ordenar la publicació de la relació d'alumnat beneficiari de màster i/o de curs de formació, així com del diploma acreditatiu de la seua excel·lència acadèmica, en el Diari Oficial de la Generalitat Valenciana.  
Deu  
La relació de l'alumnat beneficiari de màster i/o de curs de formació, així com del diploma acreditatiu de la seua excel·lència acadèmica es publicaran en la pàgina web de la Conselleria d'Educació, Investigació, Cultura i Esport, que s'indica a continuació:  
http://www.ceice.gva.es/va/web/universidad/ayudas-a-la-excelencia-academica.  
  
Onze  
Aquesta resolució produirà efectes des del moment de la signatura.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant del conseller d'Educació, Investigació, Cultura i Esport, en el termini d'un mes comptat des de l'endemà de publicar-se en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de desembre de 2016.- La directora general d'Universitat, Investigació i Ciència: Josefina Bueno Alonso.